Document ID: 32008D0831

ODLOČBA KOMISIJE
z dne 31. oktobra 2008
o določitvi novega roka za predložitev dosjejev za nekatere snovi, ki jih je treba preučiti v okviru 10-letnega programa dela iz člena 16(2) Direktive 98/8/ES
(notificirano pod dokumentarno številko C(2008) 6266)
(Besedilo velja za EGP)
(2008/831/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v prilogo I, IA ali IB k Direktivi 98/8/ES.
(2)
Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili bodisi države članice, imenovane za poročevalke pri ocenjevanju, niso prejele dosjejev do roka iz člena 9(2)(c) Uredbe (ES) št. 1451/2007.
(3)
Zato je Komisija v skladu s členom 11(2) Uredbe (ES) št. 1451/2007 o tem obvestila države članice. Navedeno obvestilo je bilo objavljeno v elektronski obliki 8. novembra 2007.
(4)
V treh mesecih po elektronski objavi navedenega obvestila so družbe izrazile zanimanje, da bi prevzele vlogo udeležencev za nekatere zadevne snovi in vrste pripravkov v skladu s členom 12(1) Uredbe (ES) št. 1451/2007.
(5)
Zato je treba v skladu z drugim pododstavkom člena 12(3) navedene uredbe določiti novi rok za predložitev dosjejev za te snovi in vrste pripravkov.
(6)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Za snovi in vrste pripravkov iz Priloge je novi rok za predložitev dosjejev 1. december 2009.
Člen 2
Ta odločba je naslovljena na države članice.
V Bruslju, 31. oktobra 2008

Labels: 3
1
18
6